LV Eiropas Savienības Oficiālais Vēstnesis C 259/9

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 259/08)

Atbalsta numurs: XA 231/08

Dalībvalsts: Spānija

Reģions: Comunidad Valenciana

Individuālā atbalsta saņēmēja uzņēmuma nosaukums: Asociación empresarial de productores de porcino de la Comunidad Valenciana

Juridiskais pamats: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Plānotie gada izdevumi: EUR 15 000 2008. gadā

Atbalsta maksimālā intensitāte: 100 %

Īstenošanas datums: Sākot no dienas, kad Komisijas Lauksaimniecības un lauku attīstības ģenerāldirektorāta tīmekļa vietnē tiks publicēts identifikācijas numurs lūgumam par atbrīvojuma piešķiršanu

Individuālā atbalsta ilgums: 2008. gads

Atbalsta mērķis: Apmācība, cūkkopības nozares veicināšana un zināšanu izplatīšana Valensijas autonomajā apgabalā, ņemot vērā tirgus prasības attiecībā uz pārtikas nekaitīgumu, izsekojamību un ietekmi uz vidu (Regulas (EK) Nr. 1857/2006 15. pants)

Attiecīgā(-ās) nozare(-es): Cūkkopji

Piešķīrējas iestādes nosaukums un adrese:

Conselleria de Agricultura, Pesca y Alimentación Amadeo de Saboya, 2 E-46010 Valencia

Cita informācija: Pievienots lēmuma teksts par atbalsta piešķiršanu

Tīmekļa vietne: http://www.agricultura.gva.es/especiales/ayudas_agrarias/pdf/PROGAPORC.pdf

Valensija, 2008. gada 2. jūnijs

La directora general de producción agraria

Laura Peñarroya FABREGAT

Atbalsta numurs: XA 232/08

Dalībvalsts: Lietuvas Republika

Reģions: —

Atbalsta shēmas nosaukums vai individuālā atbalsta saņēmēja uzņēmuma nosaukums: Parama ūkiams modernizuoti 2007–2013 m. (schemos XA 289/07) pakeitimas

Juridiskais pamats: Lietuvos Respublikos žemės ūkio ministro 2008 m. gegužės 23 d. įsakymas Nr. 3D-297 „Dėl žemės ūkio ministro 2007 m. rugpjūčio 24 d. įsakymo Nr. 3D-389 „Dėl paramos ūkiams modernizuoti 2007–2013 metais taisyklių“ pakeitimo“ (Žin., 2008, Nr. 61-2322) (décret no 3D-297)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Plānotais gada budžets ir LTL 10,5 miljoni jeb EUR 3,04 miljoni atbilstoši oficiālajam valūtas maiņas kursam

Atbalsta maksimālā intensitāte: Saskaņā ar šiem noteikumiem lauksaimnieki saņem atbalstu, kas sedz 20 % jaunu traktoru vai jaunu ražas novākšanas kombainu iegādes izmaksu, bet lauksaimnieki, kas pieteikuma iesniegšanas brīdī ir jaunāki par 40 gadiem un kas ir bijuši reģistrēti ne ilgāk kā piecus gadus pirms attiecīgā traktora vai ražas novākšanas kombaina iegādes (turpmāk tekstā — jaunie lauksaimnieki) saņem atbalstu, kas sedz 25 % iegādes izmaksu.

Kopējā maksimālā atbalsta summa par vienu traktoru uz atbalsta saņēmēju un uz vienu pieteikumu ir LTL 10 000 (jaunajiem lauksaimniekiem LTL 15 000) un par kombainu LTL 40 000 (LTL 50 000 jaunajiem lauksaimniekiem).

Atbalsta maksimālais summa, ko piešķir, lai daļēji segtu traktora vai ražas novākšanas kombaina iegādes izmaksas, nedrīkst pārsniegt 40 % attaisnoto ieguldījumu (vai 50 % jaunajiem lauksaimniekiem). Kopējo pieprasīto atbalstu traktora vai ražas novākšanas kombaina iegādei par tādiem pašiem attaisnotajiem izdevumiem nevar izmaksāt, ja šīs kumulācijas dēļ atbalsta intensitāte pārsniegtu Regulas (EK) Nr. 1857/2006 19. pantā noteikto maksimumu. Viss ieguldījumu atbalsts saistībā ar traktora vai ražas novākšanas kombaina iegādi ir jāapkopo. Tas attiecas uz valsts atbalstu, kas saņemts saskaņā ar iepriekš minētajiem noteikumiem, kā arī uz jebkuru citu finansiālu palīdzību, kas saņemta saistībā ar pieteicēja maksājuma pieprasījumā norādītā jaunā traktora vai ražas novākšanas kombaina iegādi.

Atbalsta maksimālā intensitāte nedrīkst pārsniegt summu, kas minēta Regulas (EK) Nr. 1857/2006 4. panta 9. punktā, t. i., EUR 400 000.

Atbalsta summu var mainīt atkarībā no saņēmēju skaita un nepieciešamā finansējuma

Īstenošanas datums: Atbalsta shēma stājas spēkā pēc tam, kad Komisija ir oficiāli publicējusi šo informācijas kopsavilkumu

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis:

— Atbalsts MVU;

— iekārtu un aprīkojuma iegāde;

— ražošanas izmaksu samazināšana;

— lauku saimniecību konkurētspējas uzlabošana;

— atvieglojumi lauksaimniekiem lauksaimniecības tehnikas iegādē.

Piemēro Regulas (EK) Nr.1857/2006 4. panta 4. punkta b) apakšpunkta noteikumus.

Attaisnotie izdevumi:

1) Lai daļēji segtu lauksaimniecībā izmantojamu jaunu traktoru (turpmāk tekstā — traktori) un jaunu pašgājēju vai velkamu ražas novākšanas kombainu (turpmāk tekstā — ražas novākšanas kombaini) (izņemot cukurbiešu pļāvējus) iegādes izmaksas bez PVN, izmanto īpašus lauku atbalsta programmas fondus;

2) Atbalstu nepiešķir pieteicējiem, kas veikuši daļēju vai pilnīgu samaksu par traktora vai ražas novākšanas kombaina iegādi pirms pieteikuma iesniegšanas intervences aģentūrā. Daļu no izmaksām, kas radušās pēc pieteikuma iesniegšanas atbilstošajā termiņā, saskaņā ar 7. punktu neatlīdzina;

3) Saskaņā ar Regulas (EK) Nr. 1857/2006 4. panta 7. punktu atbalstu nevar piešķirt lauksaimniecības tehnikas vienkāršiem aizstāšanas gadījumiem

Attiecīgā nozare: Lauksaimniecības produktu primārā ražošana

Piešķīrējas iestādes nosaukums un adrese:

Lietuvos Respublikos žemės ūkio ministerija (ministère de l'Agriculture) Gedimino pr. 19 (Lelevelio g. 6) LT-01103 Vilnius

Tīmekļa vietne: http://www.zum.lt/lt/teisine-informacija/isakymai

Cita informācija: —

Lietuvos Respublikos žemės ūkio ministerijos sekretorius

Kazys SIVICKIS

Atbalsta numurs: XA 248/08

Dalībvalsts: Beļģija

Reģions: Vlaanderen

Atbalsta shēmas nosaukums vai individuālā atbalsta saņēmēja uzņēmuma nosaukums: Overheidstoelage voor de ophaling en verwerking van krengen van landbouwdieren

Juridiskais pamats: Besluit van de Vlaamse Regering van 15 december 2006, betreffende de ophaling en verwerking van dierlijk afval, artikel 3, § 2 en § 3

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Piešķīruma ikgadējā summa ir atkarīga no faktiskajām izmaksām uz tonnu un lopkopju kopējo skaitu. Piešķiramā atbalsta maksimālā summa ir EUR 10 000 000 gadā

Atbalsta maksimālā intensitāte: Regulā (EK) Nr. 1857/2006 atļauts līdzfinansējums 100 % apmērā lauksaimniecības dzīvnieku ķermeņu aizvākšanas izmaksu segšanai un 75 % apmērā — to pārstrādes izmaksu segšanai.

Flandrijas reģions piešķir atbalstu 50 % apmērā no kopējām izmaksām par lauksaimniecības dzīvnieku ķermeņu aizvākšanu un pārstrādi

Īstenošanas datums: Atbalsta shēma ir spēkā kopš 2008. gada 1. janvāra. Tas ir kompensējoša rakstura atbalsta pasākums, kā norādīts 16. punkta pēdējā daļā Kopienas Pamatnostādnēs par valsts atbalstu lauksaimniecības un mežsaimniecības nozarei 2007.–2013. gadam

Atbalsta shēmas vai individuālā atbalsta ilgums: Atbalsta shēma ir spēkā līdz 2014. gada 30. jūnijam

Atbalsta mērķis: Novērst lauksaimniecības dzīvnieku ķermeņu nelikumīgu izgāšanu un tādējādi arī ar to saistīto apdraudējumu cilvēku un dzīvnieku veselībai un videi.

Atbalsta pasākums atbilst visiem Regulas (EK) Nr. 1857/2006 16. panta nosacījumiem

Attiecīgā(-s) nozare(-s): Lopkopības nozare (lopkopji)

Piešķīrējas iestādes nosaukums un adrese:

Openbare Vlaamse Afvalstoffenmaatschappij (OVAM) Stationsstraat 110 B-2800 Mechelen

Tīmekļa vietne: http://www.ovam.be/jahia/Jahia/pid/l 510

Cita informācija: —

Henny DE BAETS

Administrateur-generaal

Atbalsta numurs: XA 260/08

Dalībvalsts: Francija

Reģions: Centre

Atbalsta shēmas nosaukums: Encouragements à la production de produits agricoles de qualité et assistance technique aux exploitations

Juridiskais pamats:

— Regulas (EK) Nr. 1857/2006 14. un 15. pants

— Code général des collectivités territoriales (partie législative), articles L 1511-1 et L 1511-2,

— Communication du Président du Conseil régional du Centre sur la stratégie de développement de l'agriculture et de la forêt de la région Centre, présentée en séance plénière de juin 2006,

— Délibération de la commission permanente régionale no 07.08.55 du 12 octobre 2007

Saskaņā ar atbalsta shēmu plānotie gada izdevumi: EUR 2 200 000 gadā līdz 2012. gadam un 2013. gadā — EUR 2 000 000

Atbalsta maksimālā intensitāte: Saskaņā ar iepriekš minētās regulas 14. un 15. pantu atbalsts var segt līdz 100 % no visām precizētajām attaisnotajām izmaksām vai no to daļas

Īstenošanas datums: 2008. gads, ja Eiropas Komisijas Lauksaimniecības un lauku attīstības ģenerāldirektorāta tīmekļa vietnē tiks publicēts attiecīgā atbrīvojuma pieprasījuma reģistrācijas numurs

Atbalsta shēmas ilgums: Līdz 2013. gada 31. decembrim, datumam, kad beidzas Regulas (EK) Nr. 1857/2006, kas paredz atbrīvojumu, darbības termiņš

Atbalsta mērķis: Francijas Centra reģiona politika attiecībā uz līgumiem, saskaņā ar kuriem atbalsta nozares projektus, darbības uzsākšanu un nodarbinātību lauksaimniecības nozarē, reģiona produktu pārdošanas veicināšanu un reģiona attīstību, tiek īstenota tā, lai pēc iespējas veicinātu tehnisko atbalstu lauksaimniecības uzņēmumiem. Tāpēc reģions vēlas izveidot pasākumu struktūru, kas saistīta ar tehnisko atbalstu, kuru piešķirs darbībām, kas tiek veiktas saskaņā ar šiem atbalsta līgumiem.

Tiesības saņemt atbalstu būs vienīgi pasākumiem, kas tiks precizēti saskaņā ar atbalsta līgumiem nozares projektam, noteikumos par jaunajiem reģiona attīstības līgumiem, saskaņā ar darbības uzsākšanas un nodarbinātības politiku, vienošanās ar lauksaimniecības nozares profesionālās apmācības partneriem un saskaņā ar atbalstu produktu pārdošanas veicināšanai.

Centra reģiona paredzētie atbalsta shēmas mērķi būs uzlabot un pārstrukturēt ražošanu, uzlabot kvalitāti.

Saskaņā ar Regulas (EK) Nr. 1857/2006 14. un 15. pantu drīkst subsidēt izdevumus, kuri saistīti ar:

novērtējuma un konsultāciju pasākumiem, kas neatkārtojas un kas jo īpaši pievērš uzmanību šādiem tematiem — lauksaimniecības uzņēmumu pielāgošanās tirgus problēmām, darba organizācija, vides un enerģijas pārvaldība un ražošanas līdzekļu izmantošana pēc lauksaimniecības uzņēmuma pārņemšanas vai izveides;

pakalpojumiem, kas attiecas uz lauksaimnieku, kuri nav sasnieguši piecdesmit gadu vecumu un veic darbību ne ilgāk kā piecus gadus, aizstāšanu, lai tiem ļautu piedalīties apmācības vai aizvietotu lopkopjus to atvaļinājuma laikā;

reģiona vai ražošanas rajona, kas ietver reģiona teritorijas daļu, oficiālu kvalitātes zīmju un lauksaimniecības produktu kolektīvās veicināšanas pasākumiem ar nosacījumu, ka informācijas materiālu pamatā nav salīdzinājums ar citiem produktiem un tajos ir atspoguļotas vienīgi būtiskas produkta īpašības. Šie kolektīvās veicināšanas pasākumi ir forumu, konkursu vai gadatirgu organizēšana un/vai dalība tajos, kā arī publikācijas (plakāti, veicināšana pārdošanas vietās, tīmekļa vietne u.c.), kurās ietverts neitrāls faktu materiāls par Francijas Centra reģiona produktiem.

Atbalstu piešķirs natūrā subsidētu pakalpojumu veidā. Netiks veikts neviens tiešais maksājums saņēmējiem, ievērojot 14. un 15. pantu Regulā (EK) Nr. 1857/2006, kas paredz lauksaimniecības atbrīvojumu. Turklāt tiks nodrošināts, lai atbalsta saņēmējas grupas piedāvātie pakalpojumi būtu pieejami ikvienam ražotājam bez jebkādas diskriminācijas un ar vienlīdzīgiem nosacījumiem, nenosakot nekādu citu dalības vai iestāšanās pienākumu

Attiecīgā(-ās) nozare(-es): Visi Francijas Centra reģiona mazie un vidējie lauksaimniecības uzņēmumi

Piešķīrējas iestādes nosaukums un adrese:

Conseil régional du Centre 9, rue St Pierre Lentin F-45041 Orléans cedex 1 Tel. (33) 238 70 30 30 Fax (33) 238 70 31 18

Tīmekļa vietne: http://www.regioncentre.fr/jahia/webdav/site/portail/shared/agriculture/docs/Region-Centre-Agriculture-Reglement-cadre-exploitations.pdf